اینترنت، دۆنیا اوزونده‌کی بیلگی‌سایار شبکه‌لرینی و سیستئملرینی بیر بیرینه باغلایان الکترونیک شبکه‌دیر. اینتئرنئتده واحید ایدارئتمه مرکزی یا واحید مودیریت یوخدور. بونا باخمایاراق، شبکه‌نین بئله تشکیلی اصلینده دریندن دوشونولموش ستروکتور دئمکدیر. بۇ ستروکتور ۱۹۶۹-جو ایلده امریکا بیرلشیمیش ایالتلری ساوونما باخانلیغی (دیفاع ویزارتی، آمریکادا آدلانان DOD) طرفیندن ایشلنمیش آرپانئت لاییحه‌سی چرچیوه‌سینده قورولموش و اون مینلرله دونیا پروگرامچیلارینین بیرلیک‌ده چالیشماسیلا گئتدیکجه قورولوب و گلیشتیریلمیشتیر. ایلک اولاراق آرپانت آمریکا اوردوسوندا و ناتوداکی اوردولاردا قوللانیلدی، سونراکی گلیشمه‌لرده بۇ شبکه عمومی ایستیفاده ایچین میللترین ایچینده پایلاشیلدی و ایندیکی اینترنت اولوشتو. بۇ گون اینترنت، دونیانین بوتون اؤلکه‌لرینی ایحاطه ائدیر و اونون ایستیفاده‌چیلرینین سایی‌سی گئتدیکجه آرتیر.